Huwa fatt magħruf sew li fil-gżejjer Maltin id- devozzjoni lejn il-Qaddis Patrun tal-Knisja Universali San Ġużepp hija waħda mifruxa sew u xhieda ta' dan, huma l-għadd kbir ta' artali u statwi li nsibu fil- knejjes, ismijiet ta' toroq u statwi tal-ġebel fil-pjazez u f'niċeċ fit-toroq. Fir-raħal ta' Ħal Tarxien, fejn l-istorja teħodna lura sew fis-snin, id-devozzjoni lejn San Ġużepp minn dejjem kienet waħda qawwija tant li llum f'dan ir- rahal nsibu numru ta' niċeċ bl-istatwa ta' San Ġużepp, altar u fratellanza ma' statwa fil-knisja parrokkjali. Imorru lura lejn l-1 ta' Marzu 1624 meta b'Digriet mogħti mill-Isqof Mons. Don Baldassare Cagliares żewġt irġiel li kienu Ġulju Veneziano u Ġulju Galdes ġew mogħtija l-aħħar kappella li kienet in-naħa tal- bieb tal-ġenb u li kienet iddedikata San Ġużepp. Dawn bdew jieħdu ħsieb din il-kappella u waqqfu legat ta' tliet skudi fis-sena biex tkun tista' ssir il- festa. Tliet snin wara, jiġifieri fl-1627 ħadu ħsieb li jsir kwadru fuq dan l- artal. Dan il-kwadru kien hemm fih il-Familja Mqaddsa u snin wara kien ġiet inkluża fil-kwadru l-figura tal- Missier Etern. Għalkemm ma nafux eżatt min għamel dan il-kwadru, bosta huma dawk li jattribwixxu dan ix-xogħol lill-Artist Francesco Zahra. Fuq dan l-istess artal b'digriet ta' l-Isqof Fra Paolo Alpheran de Bussan ta' nhar is-17 ta' Settembru 1748 kienet ġiet imwaqqfa s-Sodalità ta' Ġesti Bambin. Tkompli tinfirex. id-devozzjoni lejn San Ġużepp madwar ir-raħal kollu fejn matul is-snin twaqqfu diversi niċeċ li fihom tpoġġiet għal qima tal-fidili l-istatwa ta' San Ġużepp. Fost dawn, waħda f'kantuniera fi-Triq San Ġużepp bejn Hal Tarxien u Raħal Ġdid. Hawnhekk il-Qaddis narawh qiegħed jerfa' lil Ġesti Bambin b'idu l-leminija. Din in-niċċa kienet saret lejn nofs is-seklu dsatax. F'niċċa oħra li tinsab fi Triq Santa Tereża naraw lill-qaddis qiegħed imexxi minn idu lill-Bambin Ġesti bħalma narawh fl-istatwa ta' San Ġużepp li tintuża fil-festa — Id-Devozzjoni lejn San Ġużepp fir-Raħal ta' Ħal Tarxien L-artal ta' San Ġużepp — parroċċa ta' Ħal Għaxaq. Saret fis-sena 1903, kienet inġiebet mill-Kalkara u kull sena kienet tintrama b'mod xieraq għall-festa tal-qaddis nhar id-19 ta' Marzu. Fi Triq Santa marija niltaqgħu ma' statwa ta' San Ġużepp li tixbaħ ħafna lil dik li ħadem Abraham Gatt għall- kolleġġjata ta' Bormla. In-niċċa ġiet mibnija ma' l- istess dar li tinsab magħha mill-familja Grima fil-bidu tas-seklu għoxrin. Statwa li tinsab fi Triq Paola ma' faċċata ta' dar privata quddiem Villa Lanzon. Saret lejn nofs is- seklu għoxrin u hemm min jgħid li dak li kien jiehu ħsiebha kien dawwarha bid-dawl elettriku eżatt kif dan kien twassal lejn ir-raħal fis-sena 1926. Quddiem il-knisja parrokkjali tal-Lunzjata ma' dar privata naraw niċċa sabiħa maħduma f'għamla tonda bi statwa ħelwa ħafna fiha. San Ġużepp jidher qiegħed iżomm minn idejh lil Ġest: Bambin filwaqt li dan narawh j jipprova jiġbed l-attenzjoni tal-Qaddis biex jerfgħu. Fi skrizzjoni li hemm ma' din in-niċċa naqraw li l-Isqof Don Mauro Caruana fl-1915 kien ta' 100 Jum Indulġenza lil kul min jitlob quddiem din ix-xbieha. Nistgħu nghidu li l-aktar statwa riċenti li saret ta' dan il-qaddis fir- raħal ta' Ħal Tarxien insibuha fi Triq ix-Xintill fejn naraw li l-istatwa kienet tpoġġiet nhar l-ewwel ta' Mejju tas- sena 1991. Qabel f'din in-niċċa ma kien hemm l-ebda statwa. Jingħad li sid id-dar minn dejjem xtaq li jpoġġi fiha statwa tas-S.S.M.U. Salvatur iżda għal xi raġuni dan qatt ma rnexxielu I jagħmilha, sakemm imbagħad Indri Bonavia li kien sar is-sid il-ġdid tad-dar ġab statwa mingħand id- Ditta Silver Craft Limited u poġġieha fin-niċċa biex din tbierket mill-Kappillan tal-parroċċa Dun Walter Cauchi nhar l-1 ta' Mejju 1991. Dwar San Ġużepp f'Ħal Tarxien hemm wisq aktar xi tgħid, fost dawn il-Fratellanza tal-Qaddis u l-Knisja ta' San Ġużepp fost l-oħrajn. Dwar dan jekk il-Bambin irid nikteb f'ħarġa oħra ta' dan il-ktieb. Il-festa t-tajba lil kulħadd.